《和东沙春日言志》
明代·丰坊

梦回初隐几，黄鸟忽关关。
静日无人到，春风共我闲。
幽花迷曲径，修竹满东山。
稚子慰岑寂，提壶贳酒还。

作者简介：丰坊（1492年-1563年），字人叔，一字存礼，后更名道生，更字人翁，号南禺外史。明朝书法家、篆刻家、藏书家，明代鄞县（今浙江宁波）人。丰熙子。嘉靖二年进士。除吏部主事，寻谪通州同知，免归。居吴中，贫病以死。性狂诞，滑稽玩世。